कचबचिया (बाल कविता)
कचबच - कचबच बड़ी करै छेँ,
कहबौ हम "कचबचिया" तोरा ।
 सुन्नर देह, रंग सुन्नर छौ,
कौआ कुल केर, तेँ कौए सनि,
ओना एक टा आओरहु स्वर,
मुदा जे कर्कश ध्वनि तोहर,
से बेसी छैक उजागर ।
 तेँ संस्कृतसँ मैथिली धरि,
सौंसे भारत भरि भेटैछ,
ऊँच हिमालय पर भेटैत अछि,
*१ - कचबचिया केर नाम ओकर कर्कश वा अप्रिय स्वरक (UNPLEASANT SOUND) कारण पड़ल अछि । इएह गुणक कारण उल्लूक पर्यायी नाँओ सेहो कचबचिया अछि ।
 *२ - कचबचिया सेहो कौआ कुल (Family - CORVIDAE) केर सदस्य अछि आ तेँ ओकर बोल सेहो किछु - किछु साम्य रखैत अछि ।
 *३ - कचबचिया ऊपर वर्णित स्वरक अलावे एक टा आओरो स्वर निकालैत अछि जे मीठ आ कर्णप्रिय (LOUD MUSICAL CALLS) होइत अछि ।
 *४ - कहबी छै जे नीक गुण केओ नञि देखैत अछि पर खड़ाब गुण जगजियार भऽ जाइत अछि । सएह एहि चिड़ै लेल सेहो उचित । मैथिली, संस्कृत, बंगाली आदि भाषामे एकर जे नाम पड़ल अछि से एकर खड़ाब बोलक कारण जखनि कि एकर नीक बोल बहुधा लोक आन चिड़ै केर बूझि जाइत अछि ।
 *५ - ई चिड़ै सौंसे भारतमे भेटैत अछि आ भारतहि किएक सौंसे भारतीय उपमहाद्वीप मे भेटैछ ।
 *६ - हिमालय केर अधिक ऊँचाई बला भागमे एकर एक आन प्रकारभेटैत अछि जकरा हिमालयी कचबचिया (GREY TREEPIE / HIMALAYAN TREEPIE) कहल जाइत अछि । एकर जैववैज्ञानिक नाँओ Dendrocitta formosae अथवा Dendrocitta himalyensis अछि । एकर पेट कनेक बेसी मोट होइत अछि आ पाँखि तथा नाङ्गरिमे उजरा रंग नञि रहैत अछि ।
 मैथिली पाक्षिक इण्टरनेट पत्रिका "विदेह" केर 197म अंक (01 मार्च 2016) (वर्ष 9, मास 99, अंक 197) केर "बालानां कृते" स्तम्भमे प्रकाशित । 